**Πρακτικά Συνεδρίασης Επιτροπής**

**για το Μαθητικό Διαγωνισμό 2016-2017**

Σήμερα, 25 Απριλίου 2017, συνεδρίασε στο γραφείο του κυρίου Αναπληρωτή Πρύτανη Φοιτητικής Μέριμνας, καθηγητή Γεώργιου Πολυμενέα, η κριτική επιτροπή του 2ου Μαθητικού Διαγωνισμού με τίτλο «**Τα εκθέματα του μουσείου μέσα από τα μάτια των μαθητών – Στα χνάρια της ιστορίας των ιατρικών επιστημών**.» Ο διαγωνισμός διοργανώθηκε από το Μουσείο Ιστορίας Πανεπιστημίου Αθηνών σε συνεργασία με τα Μουσεία Ιατρικής του Πανεπιστημίου Αθηνών του ΕΚΠΑ.

Μέλη της κριτικής επιτροπής βάσει της προκήρυξης του Διαγωνισμού ορίστηκαν:

**Πρόεδρος της επιτροπής**

**Γεώργιος Πολυμενέας** (**Αναπληρωτής Πρύτανης Φοιτητικής Μέριμνας του ΕΚΠΑ**)

**Τα μέλη της επιτροπής**

**Μαρία Στεφανίδου-Λουτσίδου** (Καθηγήτρια στο τμήμα της Ιατρικής του ΕΚΠΑ - Διευθύντρια του Εγκληματολογικού Μουσείου)

**Κωνσταντίνος Μωραΐτης** (Επίκουρος Καθηγητής Δικαστικής Ανθρωπολογίας στο Εργαστήριο Ιατροδικαστικής και Τοξικολογίας του τμήματος Ιατρικής του ΕΚΠΑ, μέλος της επιτροπής του Εγκληματολογικού Μουσείου)

**Ευάγγελος Παπούλιας** (Προϊστάμενος του Tμήματος Μουσείων και Ιστορικού Αρχείoυ του ΕΚΠΑ)

**Φαίη Τσίτου** (Επιμελήτρια - Μουσειοπαιδαγωγός, Μουσείο Ιστορίας του Πανεπιστημίου Αθηνών)

Λαμβάνοντας υπόψη τα κριτήρια της προκήρυξης του Διαγωνισμού καθώς και το πλήρες υλικό που κατατέθηκε από το σύνολο των δεκατριών ομάδων που συμμετείχαν (διττός χαρακτήρας προσέγγισης, ερευνητικές εργασίες και ομαδικό έκθεμα) η κριτική επιτροπή αποφάσισε να απονείμει:

**Το πρώτο βραβείο στην ομάδα του 7ου Γυμνάσιου Περιστερίου** για την εργασία με θέμα «Αλκοολισμός: Χρήση αλκοόλης από νεαρά άτομα» (ομόφωνη απόφαση).

**Το δεύτερο βραβείο στην ομάδα του Ράλλειου Λυκείου Πειραιά** για την εργασία με θέμα «Τρυπανισμός» (έλαβε τρεις ψήφους).

**Το τρίτο βραβείο στην ομάδα του ΓΕΛ Ν. Χαλκηδόνας** για την εργασία με θέμα «Μανιτάρια» (έλαβε τρεις ψήφους).

Τέλος, η επιτροπή αποφάσισε να δοθεί **τιμητική διάκριση στην ομάδα του Καλλιτεχνικού Γυμνάσιου του Γέρακα** για την εργασία με θέμα «Ανθρωπολογικά δεδομένα: Ενδείξεις συγγένειας, τεκμήρια εξέλιξης και φυλογενετικής ιστορίας».

Η Κριτική Επιτροπή αποφάσισε να ανακοινωθούν τα αποτελέσματα την ημέρα της τελετής απονομής των βραβείων, η οποία ορίστηκε για την 2η Μαΐου 2017, στις 19:00 στην αίθουσα εκδηλώσεων του Μουσείου Ιστορίας Πανεπιστημίου Αθηνών.